नई दिल्‍ली : भारतीय अर्थव्‍यस्‍था को लेकर घरेलू मोर्चे पर विरोधियों की आलोचना झेल रहे प्रधानमंत्री नरेंद्र मोदी की सरकार विभिन्‍न सर्वेक्षणों में लोकप्रियता के परचम लहरा रही है। अमेरिका में हुए एक सर्वेक्षण में जहां उन्‍हें सबसे लोकप्रिय राजनीतिक हस्‍ती बताया गया और कहा गया कि जनता नोटबंदी समेत उनके कई फैसलों के साथ है, वहीं पिछले दिनों रेटिंग एजेंसी मूडीज ने भारत की रेटिंग में सुधार करते हुए उसे बीएए2 कर दिया था। क्रेडिट रेटिंग देने वाली अमेरिकी संस्था मूडीज ने 13 साल बाद भारत की रेटिंग में सुधार किया। वहीं अब विश्‍व आर्थिक मंच (WEF) के एक सर्वेक्षण में मोदी की अगुवाई वाली केंद्र की भाजपा नीत NDA सरकार दुनिया की तीसरी सबसे भरोसेमंद सरकार बताया गया है।